Skabelon til kommunal
handlingsplan

**Kommunens logo**

**Introduktion til skabelonen**

Denne skabelon har til formål at understøtte, at elementerne fra det nationale koncept til forebyggelse af ekstremisme kan omsættes til en konkret handlingsplan. Skabelonen er udledt af det nationale koncepts to organisatoriske niveauer og forebyggelsesindsatsens tilsvarende tre niveauer, og er fokuseret på, at de emner, der er adresseret i konceptet, også adresseres i handlingsplanen. Skabelonen er vejledende og kan benyttes efter behov.

Skabelonen tager udgangspunkt i tre overordnede kapitler:

1. **Strategi**, herunder kommunens vision på området og formålet med handlingsplanen
2. **Organisering**, herunder kommunens håndtering af konkrete sager
3. **Indsatser**, herunder kommunens indsatser på området.

Kapitlerne afspejler en bagvedliggende logik, der kobler det strategiske niveau, det udførende niveau og indsatsniveauerne fra forebyggelsestrekanten i det nationale koncept.

Skabelonen er opdelt efter de tre kategoriers overskrifter og en række underpunkter for hver enkelt overskrift. For hvert underpunkt er der indsat en vejledende tekst og en række hjælpespørgsmål, der skal hjælpe kommunen med at udfolde indholdet. Til sidst er der mulighed for at indsætte relevante bilag.

Hvis nærværende handlingsplansskabelon følges, vil kommunen komme omkring alle elementer i det nationale koncept. Det er dog ikke afgørende at benytte en bestemt skabelon, når kommunen skal udarbejde en ny handlingsplan til forebyggelse af ekstremisme og radikalisering. Flere kommuner har i forvejen velfungerende handlingsplansskabeloner eller andre former for standardiserede dokumentstrukturer, som de med fordel kan anvende. Uanset om man som kommune vælger at benytte sig af alle skabelonens afsnit, anbefales det at overveje, om handlingsplanen adresserer elementerne fra det nationale koncept og om kommunens indsats er forankret i den eksisterende tilgang til forebyggelse af ekstremisme.

Skabelonen er vejledende og skal understøtte kommunernes overvejelser om, hvad deres konkrete handlingsplan bør indeholde.

Kommunal handlingsplan til forebyggelse af ekstremisme og radikalisering

## Strategi

*I dette kapitel dækkes følgende elementer fra det nationale koncept:*

|  |  |  |  |
| --- | --- | --- | --- |
|  | Indsatsniveau | Element | Beskrivelse |
| Strategisk niveau(beslutning) |  | Formål og vision | * *Politisk vedtaget og strategisk forankret vision for handlingsplan til forebyggelse af ekstremisme.*
 |
|  | Opfølgning på indsatser | * *Godkendte indsatser og fast procedure for opfølgning.*
 |
|  | Beredskabs-organisering | * *Beredskabsorganisering koblet til generelle beredskabsplaner.*
 |
|  | Roller og ansvar | * *Klare roller og klar ansvarsfordeling i forhold til at understøtte den konkrete indsats.*
 |
| Udførende niveau(udførelse) |  | Evaluering | * *Procedure for evaluering af sager og indsatser.*
 |
|  | Samarbejde med politiet | * *Procedure for samarbejde med andre myndigheder.*
 |
|  | Opfølgning på indsats | * *Procedure for opfølgning på afledte bekymringer af indsatsen.*
 |

1.1 Rammer for forebyggelse af ekstremisme i Danmark

Formål: *I dette afsnit beskrives de overordnede rammer for den danske forebyggelsesindsats, herunder den danske forebyggelsesmodel og forebyggelsestrekanten.*

1.2 Vision for området

Formål: *I dette afsnit beskriver kommunen sin overordnede strategi og vision for forebyggelse af ekstremisme og radikalisering. Det skal fremgå tydeligt, hvad kommunen ønsker at opnå med handlingsplanen, hvilke indsatsområder der prioriteres i indsatsen, og om handlingsplanen er integreret i andre af kommunens handlingsplaner eller politikker. Ved at træffe strategiske valg om kommunens vision for området kan retningen for kommunens arbejde sættes, og der kan følges op på indsatsen.*

Specifikation: *Visionen er kommunens målsætninger for forebyggelse af ekstremisme og radikalisering generelt. Kommunens vision kan for eksempel være baseret på en overordnet politik på området, der skaber retningen for indsatsen.*

**1.2.1. Formålet med handlingsplanen**

*Hvad er kommunens formål med handlingsplanen?*

**1.2.2. Strategiske målsætninger**

*Hvilke strategiske målsætninger har kommunen på området?*

**1.2.3. Prioriterede indsatsområder og operationelle målsætninger**

*Hvilke indsatsområder vil kommunen prioritere?*

*Hvordan bliver de strategiske målsætninger i 1.2.2. operationaliseret (det vil sige, hvilke indsatser skal der til for at opfylde de strategiske målsætninger, eventuelt fordelt på de tre indsatsniveauer fra forebyggelsestrekanten)?*

**1.2.4. Sammenhæng med andre kommunale politikker**

*Hvordan spiller handlingsplanen sammen med kommunens øvrige politikker?*

1.3. Ansvar og opfølgning

Formål: *Formålet med dette afsnit er at tydeliggøre, hvor i kommunen ansvaret for den langsigtede planlægning af forebyggelse og ekstremisme er placeret, og hvor i kommunen ansvaret for den udførende opgave er placeret. Kommunen beskriver, hvordan den vil arbejde med at følge op på målsætningerne. Det kan være ved at opstille konkrete og målbare mål eller ved at forpligte sig til at opdatere hele eller dele af handlingsplanen regelmæssigt.*

Specifikation: *I dette afsnit beskriver kommunen konkret, hvilke forvaltninger og ledelsesniveauer i kommunen der har beslutningskompetencen i den strategiske planlægning, og hvem der har beslutningskompetencen på det udførende niveau. I afsnittet skal kommunen også tydeliggøre, hvordan den følger op på målsætningerne og handlingsplanen.*

**1.3.1. Ledelsesansvar (politisk, strategisk og udførende ansvar)**

*Hvem har ansvaret for området i kommunen på politisk, strategisk og udførende niveau?*

**1.3.2. Opfølgning på målsætninger**

*Hvordan ønsker kommunen at følge op på kommunens strategiske og operationelle målsætninger?*

**1.3.3. Opdatering af handlingsplanen**

*Hvordan og hvor ofte skal handlingsplanen revideres?*

**1.3.4. Opfølgning på indsatser**

*Hvordan og hvor ofte følges der op på handlingsplanens konkrete indsatser?*

**1.3.5. Evaluering af sager**

*Hvordan evaluerer kommunen konkrete sager?*

**1.3.6. Beredskabsorganisering**

*Hvem involveres, og hvem træffer hvilke beslutninger i en akut situation knyttet til ekstremisme og radikalisering? Hvordan er beredskabsorganiseringen på området koblet til kommunens generelle beredskabsplaner? Hvordan samarbejdes der med politiet om akutte indsatser? Hvordan følges der op på de bekymringer, der afledes af politiets indsats?*

## Organisering

*I dette kapitel dækkes følgende elementer fra det nationale koncept:*

|  |  |  |  |
| --- | --- | --- | --- |
|  | Indsatsniveau | Element | Beskrivelse |
| Strategisk niveau(beslutning) |  | Organisering | * *Tydelig intern og ekstern organisering på politisk, strategisk og udførende niveau for alle tre indsatsniveauer.*
 |
|  | Kommunikation | * *Tydelig information til borgere og medarbejdere.*
 |
|  | Ledelsesinformation | * *Specifik ledelsesinformation efter fast kadence.*
 |
|  | Organisering af lokalt infohus | * *Organisering af lokalt infohus på strategisk/udførende niveau.*
 |
|  | Samarbejde ilokalt infohus | * *Samarbejdsaftale om lokalt infohus.*
 |
|  | Godkendelse af arbejdsgange | * *Godkendte arbejdsgange for håndtering af bekymringshenvendelser.*
 |
| Udførende niveau(udførelse) |  | Roller og ansvar | * *Klar rolle- og ansvarsfordeling i forhold til handlingsplanen.*
 |
|  | Interessenter og samarbejde | * *Klarhed om interne interessenter og samarbejdsflader.*
 |
|  | Snitflade til andre områder og aktører | * *Fastlæg, hvilke andre områder og aktører, der er relevant at inddrage i det opbyggende arbejde*
 |
|  | Opkvalificering og information | * *Klarhed om opkvalificerings- og informationsbehov.*
 |
|  | Håndtering af henvendelser | * *Procedure for håndtering af henvendelser i lokalt infohus.*
 |
|  | Sagsflow og registreringspraksis | * *Fastlagt sagsflow og registreringspraksis.*
 |
|  | Drift af lokaltinfohus | * *Ansvar for drift af lokalt infohus.*
 |
|  | Tilbageløb på sager | * *Procedure for koordinering af tilbageløb på bekymringssager.*
 |
|  | Opfølgning | * *Procedure for opfølgning på henvendelser og relevante nøgletal.*
 |
|  | Dokumentation | * *Procedure for dokumentation af sagshåndtering i indsatsen.*
 |

**2.1. Organisation og samarbejde**

Formål: *Formålet med dette afsnit er at skildre organiseringen af det forebyggende arbejde med radikalisering og ekstremisme i kommunen. Det gælder den interne og eksterne organisering på politisk, strategisk og udførende niveau såvel som indsatser på alle tre indsatsniveauer. Formålet er at beskrive rolle- og ansvarsfordelingen mellem funktioner for at sikre, at opgaven ikke bliver personafhængig. I afsnittet beskriver kommunen også, hvordan der registreres som led i indsatsen.*

Specifikation:*I afsnittet beskriver kommunen organiseringen af indsatsen. Det skal gøres tydeligt, hvilke funktioner der løfter hvilke opgaver, og hvordan det eksterne samarbejde er organiseret.*

**2.1.1. Organisering (organisationsdiagram)**

*Hvordan er indsatsen for forebyggelse af radikalisering og ekstremisme organiseret i kommunen?*

*Hvordan er det lokale infohus organiseret? Hvordan er samarbejdet med det regionale infohus organiseret?*

*Kommunen beskriver herunder, hvilke mødefora der benyttes internt i kommunen, hvilke mødefora der benyttes med eksterne myndigheder og øvrige interessenter (fx infohuset) og organiseringen ved akutte situationer.*

**2.1.2. Internt samarbejde**

*Hvordan er det interne samarbejde organiseret? Beskriv herunder mødefora.*

**2.1.3. Eksternt samarbejde**

*Hvordan er kommunens samarbejde med eksterne parter organiseret?*

**2.1.4. Sagsflow og registreringspraksis**

*Hvordan er kommunens procedure for modtagelse og håndtering af bekymringshenvendelser, fra henvendelsen modtages over eventuel behandling i det lokale infohus til iværksættelse af indsatser og sagsafslutning? Hvordan er kommunens registreringspraksis på området? Hvordan følges der op på henvendelser og nøgletal? Hvilke indikatorer kan benyttes som ledelsesinformation til den faglige styring af området?*

**2.1.5. Dokumentation af sager**

*Hvordan er kommunens procedure for at dokumentere udredning af bekymringshenvendelser?*

**2.2. Ressourcer og kompetencer**

Formål: *Formålet med dette afsnit er at tydeliggøre, hvordan kommunen arbejder med at sikre, at kommunen har tilstrækkelige ressourcer og kompetencer til at løfte handlingsplanens målsætninger på området for forebyggelse af ekstremisme. I afsnittet beskriver kommunen sit fokus på at uddanne og løbende sikre et højt videnniveau blandt relevante medarbejdere.*

Specifikation: *Ressourcer er de medarbejdere, der arbejder med forebyggelse af ekstremisme enten direkte eller indirekte som frontpersonale på tværs af fagforvaltningerne. Kompetencer henviser til medarbejdernes kvalifikationer til at indgå i dette arbejde, herunder om de har metoder og redskaber til rådighed i arbejdet.*

**2.2.1. Opkvalificering af nøglepersoner**

*Hvad er kommunens plan for løbende opkvalificering af nøglepersoner i arbejdet med forebyggelse af radikalisering og ekstremisme*?

**2.2.2. Informationsstrategi i forhold til frontpersonale på tværs af forvaltninger**

*Hvordan informeres fagpersonale på tværs af forvaltninger og frontpersonalet om, hvordan de identificerer og handler på bekymringstegn?*

*Hvad er kommunens plan for at vedligeholde videnniveauet hos fagpersonale og frontpersonale?*

## Indsatser

*I dette kapitel dækkes følgende elementer fra det nationale koncept:*

|  |  |  |  |
| --- | --- | --- | --- |
|  | Indsatsniveau | Element | Beskrivelse |
| Strategisk niveau(beslutning) |  | Kommunikation og koordinering | * *Pressehåndtering og koordinering, blandt andet i forhold til informationsdeling.*
 |
| Udførende niveau(udførelse) |  | Indsatser | * *Indsatser på alle tre indsatsniveauer med tydeliggørelse af indsatstype, indhold, målgruppe, formål, ansvar, samarbejdspartnere og opfølgning.*
 |

**3.1. Indsatser og beredskab**

Formål:*Formålet med dette afsnit er at beskrive de indsatser og aktiviteter, der indgår i kommunens radikaliseringsindsats.*

Specifikation: *I afsnittet beskriver kommunen – udtømmende – de indsatser og aktiviteter, der indgår i kommunens arbejde med at forebygge radikalisering og ekstremisme. Indsatserne skal struktureres under de tre typer indsatser fra forebyggelsestrekanten: forebyggende, foregribende og indgribende.*

**3.1.1. Opbyggende indsatser**

*Oplist kommunens opbyggende indsatser, og beskriv for hver indsats:*

* ***Indhold***
* ***Formål***
* ***Ansvarlig***
* ***Samarbejdspartnere****.*

**3.1.2. Foregribende indsatser**

*Oplist kommunens foregribende indsatser, og beskriv for hver indsats:*

* ***Indhold***
* ***Formål***
* ***Ansvarlig***
* ***Samarbejdspartnere****.*

**3.1.3. Indgribende indsatser**

*Oplist kommunens eventuelle indsatser relateret til en indgribende indsats, og beskriv for hver indsats:*

* ***Indhold***
* ***Formål***
* ***Ansvarlig***
* ***Samarbejdspartnere****.*

**3.2. Kommunikation**

Formål: *I afsnittet beskriver kommunen, hvordan den vil informere borgerne om indsatsen mod radikalisering, og hvordan borgerne kan henvende sig, hvis de oplever en situation, der bekymrer dem.*

Specifikation: *I afsnittet skal kommunen beskrive sine overvejelser om, om der skal gennemføres en særlig informationsindsats i forhold til borgerne i kommunen – for eksempel på kommunens hjemmeside – så de borgere, der oplever bekymringer, kan søge information om, hvor de kan henvende sig. Det vil være fordelagtigt også at overveje en kommunikationsstrategi, der er målrettet pressen, med henblik på akutte situationer.*

**3.2.1 Generel kommunikation til borgerne og deres mulighed for at kontakte kommunen**

*Hvordan ønsker kommunen at kommunikere til borgerne om forebyggelse af ekstremisme og radikalisering, for eksempel via hjemmesiden?*

*Bemærk herunder, at politiet altid skal orienteres, før aktindsigt tillades, hvis de har indgået i sagen.*

**3.2.2. Håndtering af pressen i akutte situationer**

*Hvordan er kommunens procedure for håndtering af pressen i tilfælde af en akut sag?*

## Bilag

Det følgende er forslag til relevante bilag.

**4.1. Vejledning til fagfolk i forbindelse med bekymringer**

**4.2. Action cards (herunder hvem der gør hvad i de konkrete situationer)**

**4.3. Samarbejdsaftale med/i infohuset**

**4.4. Beskrivelse og telefonnummer til den nationale hotline mod radikalisering**